Avrigar

Avrigar, Avrigâ, Brigar o Brigal (Apricale en italian) es una comuna de lenga padana (dialècte genoés) de la Contèa de Niça. Es administrada per la província d'Impèria e la region de Ligúria, dins l'estat italian. Vilatge medieval situat dins lo rèire país de Bordighera, dins la val de Merdanzo, afluent de la Nervia al pè del Mont Bignone (1 299 mètres), a 13 quilomètres de la Riviera di Ponente e a 52 km de la capitala provinciala, Impèria. Lo territòri de la comuna aperten dempuèi 2008 a la Comunità Montana Intemelia. Istòria Avrigar èra del Marquesat de Doçaiga, una dependéncia de la Contèa de Niça. En 1793, es annexada a França e fai partida dau departament deis Aups Maritims. En 1815, torna a l'ostal de Savòia. Monuments Madonna degli Angeli - Glèisa que data del sègle XIIIen. L'Oratòri de San Bartolomeo - assosta un preciós poliptic que representa lo sant (1500). Purificazione di Maria Vergine - glèisa paroquiala, amb un cloquièr que repausa sus una torre del sègle XIIIen. Sant'Antonio - gleisòta del sègle XIIIen amb de frescas del XVen. Castèl de la Lucertola - aculhís un musèu tematic.